title: Decizia 2008/852/JAI a Consiliului din 24 octombrie 2008 privind o rețea de puncte de contact de combatere a corupției

text:
               12.11.2008

               RO

               Jurnalul Oficial al Uniunii Europene

               L 301/38

      DECIZIA 2008/852/JAI A CONSILIULUI

   din 24 octombrie 2008
   privind o rețea de puncte de contact de combatere a corupției
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29, articolul 30 alineatul (1), articolul 31 și articolul 34 alineatul (2) litera (c),
   având în vedere inițiativa Republicii Federale Germania (1),
   având în vedere avizul Parlamentului European (2),
   întrucât:

               (1)

               Articolul 29 din tratat afirmă că obiectivul Uniunii de a oferi cetățenilor săi un înalt nivel de siguranță, într-un spațiu al libertății, securității și justiției, trebuie atins prin prevenirea și combaterea criminalității organizate sau de alt tip, inclusiv corupția și frauda.

               (2)

               Strategia Uniunii Europene de început de mileniu privind prevenirea și combaterea criminalității organizate subliniază necesitatea de a dezvolta o politică UE globală împotriva corupției.

               (3)

               În rezoluția sa din 14 aprilie 2005 privind o politică globală a UE împotriva corupției, care se referă la comunicarea din 28 mai 2003 adresată de Comisie Consiliului, Parlamentului European și Comitetului Economic și Social European privind o politică globală a UE împotriva corupției, Consiliul reafirmă importanța rolului și a acțiunilor statelor membre în dezvoltarea unei politici exhaustive și multidimensionale împotriva corupției atât în sectorul public, cât și în cel privat, în parteneriat cu toți actorii relevanți din societatea civilă și din mediul de afaceri.

               (4)

               Consiliul European a apreciat favorabil dezvoltarea în cadrul Programului de la Haga (3) (punctul 2.7) a unui concept strategic privind criminalitatea organizată transfrontalieră și corupția la nivelul Uniunii Europene și a solicitat Consiliului și Comisiei să dezvolte în continuare acest concept și să îl facă operațional.

               (5)

               Șefii și reprezentanții principali ai organelor naționale de supraveghere și inspecție din cadrul polițiilor din statele membre ale UE, precum și ai agențiilor anticorupție cu domeniu mai larg de activitate din cadrul acestor state s-au reunit în noiembrie 2004 la Viena, la conferința AGIS privind consolidarea cooperării operaționale în lupta împotriva corupției în Uniunea Europeană. Aceștia au subliniat importanța consolidării în continuare a cooperării reciproce, inter alia, prin întâlniri anuale, și au apreciat favorabil ideea unei rețele europene anticorupție bazată pe structuri existente. Ca urmare a conferinței de la Viena, acești Parteneri europeni împotriva corupției (EPAC) s-au întâlnit la Budapesta în noiembrie 2006 în cadrul celei de a șasea reuniuni anuale, pe parcursul căreia și-au confirmat cu o majoritate covârșitoare angajamentul pentru sprijinirea inițiativei de a înființa o rețea anticorupție la un nivel mai oficial.

               (6)

               Pentru a-și desfășura activitățile pornind de la structurile existente, autoritățile și agențiile care urmează să facă parte din rețeaua europeană anticorupție ar putea include organizații membre EPAC.

               (7)

               Consolidarea cooperării internaționale este recunoscută în mod general (4) drept un aspect-cheie în lupta împotriva corupției. Combaterea tuturor formelor de corupție ar trebui îmbunătățită prin cooperare efectivă, identificarea oportunităților, împărtășirea bunelor practici și dezvoltarea de înalte standarde profesionale. Înființarea unei rețele anticorupție la nivelul UE reprezintă o contribuție importantă la îmbunătățirea unei astfel de cooperări,

         DECIDE:
   Articolul 1
   Obiectiv
   În vederea îmbunătățirii cooperării dintre autorități și agenții pentru a preveni și combate corupția în Europa, se înființează o rețea de puncte de contact a statelor membre din Uniunea Europeană (denumită în continuare „rețeaua”). Comisia Europeană, Europol și Eurojust sunt asociate cu drepturi depline la activitățile acestei rețele.
   Articolul 2
   Compunerea rețelei
   Rețeaua constă în autoritățile și agențiile statelor membre ale Uniunii Europene însărcinate cu prevenirea sau combaterea corupției. Membrii rețelei sunt desemnați de către statele membre. Fiecare stat membru desemnează cel puțin o organizație, dar nu mai mult de trei. Comisia Europeană își desemnează reprezentanții. În limita competențelor care le revin, Europol și Eurojust pot participa la activitățile rețelei.
   Articolul 3
   Atribuțiile rețelei
   (1)   Rețeaua are în special următoarele atribuții:

               1.

               reprezintă un forum pentru schimbul de informații în interiorul UE privind măsurile eficiente și experiența în prevenirea și combaterea corupției;

               2.

               facilitează stabilirea și menținerea activă a relațiilor dintre membrii săi.

         În acest scop, inter alia, se actualizează o listă de puncte de contact și se administrează un site Internet.
   (2)   Pentru ducerea la îndeplinire a acestor atribuții, membrii rețelei se întâlnesc cel puțin o dată pe an.
   Articolul 4
   Domeniul de aplicare
   Cooperarea polițienească și judiciară dintre statele membre este reglementată de normele relevante aplicabile în acest domeniu. Înființarea rețelei nu va aduce atingere acestor norme și nici rolului CEPOL.
   Articolul 5
   Organizarea rețelei
   (1)   Rețeaua se organizează pe sine, în baza colaborării informale existente între membrii EPAC.
   (2)   Statele membre și Comisia Europeană suportă toate cheltuielile membrilor sau ai reprezentanților desemnați de către acestea. Aceleași norme se aplică Europolului și Eurojustului.
   Articolul 6
   Intrarea în vigoare
   Prezenta decizie intră în vigoare în ziua următoare datei adoptării sale.

      Adoptată la Luxemburg, 24 octombrie 2008.

            Pentru Consiliu

            Președintele

         M. ALLIOT-MARIE

      (1)  JO C 173, 26.7.2007, p. 3.

      (2)  Avizul din 5 iunie 2008 (nepublicat încă în Jurnalul Oficial).

      (3)  Programul de la Haga privind consolidarea libertății, securității și justiției în Uniunea Europeană (JO C 53, 3.3.2005, p. 1).

      (4)  Convenția Națiunilor Unite împotriva corupției, adoptată prin Rezoluția Adunării Generale 58/4 din 31 octombrie 2003.


title: Decizia (UE) 2017/1546 a Consiliului din 29 septembrie 2016 privind semnarea, în numele Uniunii Europene, și aplicarea cu titlu provizoriu a Acordului-cadru dintre Uniunea Europeană și statele sale membre, pe de o parte, și Australia, pe de altă parte

text:
               15.9.2017

               RO

               Jurnalul Oficial al Uniunii Europene

               L 237/5

         DECIZIA (UE) 2017/1546 A CONSILIULUI
   din 29 septembrie 2016
   privind semnarea, în numele Uniunii Europene, și aplicarea cu titlu provizoriu a Acordului-cadru dintre Uniunea Europeană și statele sale membre, pe de o parte, și Australia, pe de altă parte
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37,
   având în vedere Tratatul privind funcționarea Uniunii Europene, în special articolul 207 și articolul 212 alineatul (1), coroborate cu articolul 218 alineatul (5) și cu articolul 218 alineatul (8) al doilea paragraf,
   având în vedere propunerea comună a Comisiei Europene și a Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 octombrie 2011, Consiliul a autorizat Comisia și Înaltul Reprezentant al Uniunii pentru afaceri externe și politica de securitate să înceapă negocieri cu Australia în vederea încheierii unui acord-cadru care să înlocuiască Parteneriatul-cadru UE-Australia din 2008.

               (2)

               Negocierile privind Acordul-cadru dintre Uniunea Europeană și statele sale membre, pe de o parte, și Australia, pe de altă parte (denumit în continuare „acordul”) au fost încheiate cu succes la 5 martie 2015. Acordul reflectă relația apropiată existentă de mult timp între părți și legăturile tot mai strânse create între acestea, dar și dorința lor de a-și consolida și a-și extinde în continuare relațiile într-un mod ambițios și inovator.

               (3)

               Articolul 61 din acord prevede faptul că, până la intrarea în vigoare a acordului, Uniunea și Australia pot aplica cu titlu provizoriu anumite dispoziții ale acestuia, stabilite de comun acord de către cele două părți.

               (4)

               Prin urmare, acordul ar trebui semnat în numele Uniunii, iar unele dintre dispozițiile sale ar trebui aplicate cu titlu provizoriu până la finalizarea procedurilor necesare pentru încheierea sa,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului-cadru dintre Uniunea Europeană și statele sale membre, pe de o parte, și Australia, pe de altă parte, sub rezerva încheierii acordului.
   Textul acordului este atașat la prezenta decizie.
   Articolul 2
   Până la intrarea în vigoare a acordului, în conformitate cu articolul 61 din acord, și sub rezerva notificărilor prevăzute în acesta, se aplică cu titlu provizoriu între Uniune și Australia următoarele dispoziții ale acordului, dar numai în măsura în care acestea se aplică aspectelor care intră în sfera de competență a Uniunii, inclusiv aspecte care intră în sfera de competență a Uniunii de a defini și pune în aplicare o politică externă si de securitate comună (1):

               —

               articolul 3 (Dialogul politic);

               —

               articolul 10 (Cooperarea în cadrul organizațiilor regionale și internaționale);

               —

               articolul 56 (Comitetul mixt), cu excepția alineatului (3) literele (g) și (h);

               —

               titlul X (Dispoziții finale), cu excepția articolului 61 alineatele (1) și (3), în măsura în care este necesar pentru a asigura punerea în aplicare cu titlu provizoriu a dispozițiilor acordului menționate la primele trei liniuțe.

         Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Prezenta decizie intră în vigoare în ziua următoare datei adoptării.

      Adoptată la Bruxelles, 29 septembrie 2016.

            Pentru Consiliu

            Președintele

         P. ŽIGA

      (1)  Data de la care dispozițiile acordului menționate la articolul 2 se aplică cu titlu provizoriu se va publica în Jurnalul Oficial al Uniunii Europene de către Secretariatul General al Consiliului.


title: 2008/570/CE,Euratom: Decizia Consiliului din 8 iulie 2008 de numire a unui membru portughez în cadrul Comitetului Economic și Social

text:
               11.7.2008

               RO

               Jurnalul Oficial al Uniunii Europene

               L 183/33

      DECIZIA CONSILIULUI

   din 8 iulie 2008
   de numire a unui membru portughez în cadrul Comitetului Economic și Social
   (2008/570/CE, Euratom)
   CONSILIUL UNIUNII EUROPENE,
   având în vedere Tratatul de instituire al Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/651/CE, Euratom a Consiliului (1),
   având în vedere propunerea guvernului portughez,
   având în vedere avizul Comisiei,
   întrucât un post de membru în cadrul Comitetului Economic și Social a devenit vacant ca urmare a demisiei domnului Eduardo Manuel NOGUEIRA CHAGAS,
   DECIDE:
   Articolul 1
   Domnul Florival ROSA LANÇA se numește membru în cadrul Comitetului Economic și Social pentru durata restantă a mandatului, respectiv până la 20 septembrie 2010.
   Articolul 2
   Prezenta decizie produce efecte de la data adoptării.

      Adoptată la Bruxelles, 8 iulie 2008.

            Pentru Consiliu

            Președintele

         C. LAGARDE

      (1)  JO L 269, 28.9.2006, p. 13. Decizie modificată prin Decizia 2007/622/CE, Euratom (JO L 253, 28.9.2007, p. 39).


title: 2014/108/UE: Decizia Consiliului din 27 februarie 2014 de numire a unui membru în cadrul Curții de Conturi

text:
               28.2.2014

               RO

               Jurnalul Oficial al Uniunii Europene

               L 59/34

      DECIZIA CONSILIULUI

   din 27 februarie 2014
   de numire a unui membru în cadrul Curții de Conturi
   (2014/108/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special, articolul 286 alineatul (2),
   având în vedere avizul Parlamentului European (1),
   întrucât:

               (1)

               Mandatul dlui Harald WÖGERBAUER se încheie la 28 februarie 2014.

               (2)

               Ar trebui, prin urmare, să fie numit un nou membru,

         ADOPTĂ PREZENTA DECIZIE:
   Articolul 1
   Prin prezenta decizie se numește dl Oskar HERICS în calitate de membru în cadrul Curții de Conturi, pentru perioada 1 martie 2014 - 29 februarie 2020.
   Articolul 2
   Prezenta decizie întră în vigoare la data adoptării.

      Adoptată la Bruxelles, 27 februarie 2014.

            Pentru Consiliu

            Președintele

         D. KOURKOULAS

      (1)  Avizul din 25 februarie 2014 (nepublicat încă în Jurnalul Oficial).


title: 2008/739/CE: Decizia Comisiei din 11 septembrie 2008 privind o contribuție financiară a Comunității către Organizația Mondială pentru Sănătatea Animalelor (OIE) pentru acțiunile în domeniul informațiilor referitoare la bolile animalelor

text:
               18.9.2008

               RO

               Jurnalul Oficial al Uniunii Europene

               L 249/19

      DECIZIA COMISIEI

   din 11 septembrie 2008
   privind o contribuție financiară a Comunității către Organizația Mondială pentru Sănătatea Animalelor (OIE) pentru acțiunile în domeniul informațiilor referitoare la bolile animalelor
   (2008/739/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 20,
   întrucât:

               (1)

               În conformitate cu Decizia 90/424/CEE, Comunitatea poate să întreprindă sau să sprijine statele membre sau organizațiile internaționale în întreprinderea măsurilor tehnice și științifice necesare pentru dezvoltarea legislației veterinare comunitare și pentru dezvoltarea educației sau a formării în domeniul veterinar.

               (2)

               Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (2) stabilește un sistem de notificare a focarelor pentru oricare boală a animalelor dintre cele incluse în anexa I la directiva respectivă (denumit în continuare „sistemul comunitar de notificare a bolilor animalelor”).

               (3)

               Organizația Mondială pentru Sănătatea Animalelor (OIE) este o organizație interguvernamentală reprezentativă responsabilă cu îmbunătățirea sănătății animale la nivel mondial. În domeniul informațiilor referitoare la boli, OIE dispune de o experiență unică în dezvoltarea bazei de date mondiale a informațiilor privind sănătatea animală (WAHID), o interfață care oferă o gamă largă de informații privind bolile animalelor. WAHID este utilizată de toate țările membre ale OIE, inclusiv de toate statele membre ale UE.

               (4)

               Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind o nouă strategie în materie de sănătate animală pentru Uniunea Europeană (2007-2013), desfășurată sub deviza „Prevenirea este mai eficientă decât vindecarea” (3), identifică prevenirea riscurilor legate de animale, supravegherea și pregătirea pentru situații de criză drept unul dintre pilonii noii strategii în materie de sănătate animală. În mod special, comunicarea menționată anterior subliniază faptul că informațiile generate de activitățile și programele de monitorizare, supraveghere și control din domeniul veterinar reprezintă dovezi științifice cruciale pentru instituțiile comunitare și guvernele naționale în vederea sprijinirii deciziilor privind măsurile de prevenire și combatere a bolilor.

               (5)

               Comunicarea menționată anterior prevede faptul că un rezultat preconizat al noii strategii în materie de sănătate animală este adaptarea sistemului comunitar de notificare a bolilor animalelor. Un alt rezultat preconizat în cadrul comunicării menționate anterior este simplificarea legislației comunitare existente în domeniul veterinar, în vederea alinierii acesteia la standardele internaționale, inclusiv la standardele OIE.

               (6)

               Prin urmare, în vederea dezvoltării legislației veterinare comunitare, ar trebui să se stabilească acțiuni în parteneriat cu OIE cu scopul de a alinia sistemul comunitar de notificare a bolilor animalelor la WAHID, prin colectarea de informații epidemiologice și, în mod special, prin elaborarea seturilor de date, a bazelor de date și a protocoalelor pentru schimbul de date. În acest sens, ar trebui să se acorde o contribuție financiară comunitară pentru perioada 2008-2012, în vederea finanțării dezvoltării de către Organizația Mondială pentru Sănătatea Animalelor (OIE) a sistemului informațional privind bolile animalelor. Suma maximă a acestei contribuții urmează a fi specificată.

               (7)

               Colectarea, analiza și sintetizarea informațiilor privind sănătatea animală în zona Balcanilor, a munților Caucaz și a bazinului mediteranean, în mod special cu privire la bolile cu răspândire transfrontalieră, sunt acțiuni de o importanță esențială pentru Comunitate în vederea prevenirii pericolelor pentru sănătatea animală pe teritoriul comunitar. Cu toate acestea, astfel de informații nu sunt disponibile întotdeauna atunci când sunt necesare.

               (8)

               OIE a dezvoltat un instrument de evaluare a performanței serviciilor veterinare (instrumentul OIE PVS). Instrumentul respectiv este conceput să sprijine serviciile veterinare din țările care sunt membre ale OIE să își determine nivelul actual de performanță și să identifice lacunele și punctele slabe care le împiedică să se conformeze standardelor internaționale ale OIE. Instrumentul OIE PVS generează, de asemenea, informații privind sănătatea animală în țările care sunt membre ale OIE. Prin urmare, Comunitatea ar trebui să analizeze activitățile și informațiile generate de instrumentul respectiv cu privire la zona Balcanilor, a munților Caucaz și a bazinului mediteranean.

               (9)

               În acest sens, ar trebui să se acorde o contribuție financiară comunitară pentru dezvoltarea și analiza de către OIE a activităților privind sănătatea animală în zona Balcanilor, a munților Caucaz și a bazinului mediteranean. Suma maximă a acestei contribuții urmează a fi specificată.

               (10)

               Articolul 168 alineatul (1) litera (c) din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (4) dispune că pot fi atribuite subvenții, fără o cerere de propuneri, organismelor care dețin un monopol de jure sau de facto, justificat corespunzător în decizia de atribuire.

               (11)

               OIE deține un monopol de facto în sectorul său de activitate, încă de la înființarea sa prin acordul internațional semnat la 25 ianuarie 1924. OIE este organizația interguvernamentală responsabilă cu îmbunătățirea sănătății animale la nivel mondial și este recunoscută de Organizația Mondială a Comerțului (OMC) drept organizație de referință. Prin urmare, conform prezentei decizii, nu este necesară o cerere de propuneri pentru acordarea de contribuții financiare organizației respective.

               (12)

               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   Se acordă, astfel cum se prevede la articolul 19 din Decizia 90/424/CEE, o contribuție financiară comunitară în valoare de maximum 750 000 EUR pentru perioada 2008-2012 în vederea finanțării dezvoltării de către Organizația Mondială pentru Sănătatea Animalelor (OIE) a sistemului informațional privind bolile animalelor.
   Articolul 2
   Se acordă, astfel cum se prevede la articolul 19 din Decizia 90/424/CEE, o contribuție financiară comunitară în valoare de maximum 250 000 EUR pentru perioada 2008-2012 în vederea finanțării analizei activităților privind sănătatea animală în zona Balcanilor, a munților Caucaz și a bazinului mediteranean de către Organizația Mondială pentru Sănătatea Animalelor (OIE).
   Articolul 3
   Contribuțiile financiare prevăzute la articolele 1 și 2 sunt finanțate prin linia bugetară 17 04 02 01 a bugetului Comunităților Europene pentru anul 2008.

      Adoptată la Bruxelles, 11 septembrie 2008.

            Pentru Comisie

         Androulla VASSILIOU

            Membru al Comisiei

      (1)  JO L 224, 18.8.1990, p. 19.

      (2)  JO L 378, 31.12.1982, p. 58.

      (3)  COM(2007) 539 final.

      (4)  JO L 357, 31.12.2002, p. 1.


title: Decizia Consiliului din 24 iulie 2006 de stabilire a datei de aplicare a articolului 1 alineatele (4) și (5) din Regulamentul (CE) nr. 871/2004 privind introducerea unor noi funcții ale Sistemului de informații Schengen, inclusiv în combaterea terorismului

text:
Anunţ juridic important

|

32006D0628

Official Journal L 256 , 20/09/2006 P. 0015 - 0015 Official Journal L 076 , 16/03/2007 P. 0335 - 0335

		20060724Decizia Consiliuluidin 24 iulie 2006de stabilire a datei de aplicare a articolului 1 alineatele (4) și (5) din Regulamentul (CE) nr. 871/2004 privind introducerea unor noi funcții ale Sistemului de informații Schengen, inclusiv în combaterea terorismului(2006/628/CE)CONSILIUL UNIUNII EUROPENE,având în vedere Regulamentul (CE) nr. 871/2004 al Consiliului din 29 aprilie 2004 privind introducerea unor noi funcții ale Sistemului de informații Schengen, inclusiv în combaterea terorismului [1] și, în special, articolul 2 alineatul (2) al acestuia,întrucât:(1) Articolul 2 alineatul (2) din Regulamentul (CE) nr. 871/2004 precizează că regulamentul se aplică de la o dată care urmează să fie stabilită de Consiliu, de îndată ce s-au îndeplinit condițiile prealabile necesare, iar Consiliul poate decide să stabilească date diferite pentru aplicarea diferitelor dispoziții.(2) Condițiile prealabile menționate la articolul 2 alineatul (2) din Regulamentul (CE) nr. 871/2004 au fost îndeplinite în ceea ce privește articolul 1 alineatele (4) și (5).(3) În ceea ce privește Elveția, prezenta decizie constituie o extindere a dispozițiilor acquis-ului Schengen în sensul Acordului semnat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen, care se încadrează în domeniul menționat la articolul 1 litera G din Decizia 1999/437/CE a Consiliului din 17 mai 1999 privind anumite modalități de aplicare a Acordului încheiat între Consiliul Uniunii Europene și Republica Islanda și Regatul Norvegiei privind asocierea acestor două state în vederea punerii în aplicare, a asigurării respectării și dezvoltării acquis-ului Schengen [2], coroborat cu articolul 4 alineatul (1) din Decizia 2004/849/CE a Consiliului [3] din 25 octombrie 2004 privind semnarea în numele Uniunii Europene și aplicarea provizorie a anumitor dispoziții ale Acordului între Uniunea Europeană, Comunitatea Europeană și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen și cu articolul 4 alineatul (1) din Decizia 2004/860/CE a Consiliului din 25 octombrie 2004 privind semnarea în numele Comunității Europene și aplicarea provizorie a anumitor dispoziții ale Acordului dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen [4],DECIDE:Articolul 1Articolul 1 alineatele (4) și (5) din Regulamentul (CE) nr. 871/2004 se aplică de la 1 noiembrie 2006.Articolul 2Prezenta decizie intră în vigoare la data adoptării.Se publică în Jurnalul Oficial al Uniunii Europene.Adoptată la Bruxelles, 24 iulie 2006.Pentru ConsiliuPreședinteleK. Rajamäki[1] JO L 162, 30.4.2004, p. 29.[2] JO L 176, 10.7.1999, p. 31.[3] JO L 368, 15.12.2004, p. 26.[4] JO L 370, 17.12.2004, p. 78.--------------------------------------------------


title: 2011/373/UE: Decizia Consiliului din 10 iunie 2011 de numire a unui membru în cadrul Curții de Conturi

text:
               28.6.2011

               RO

               Jurnalul Oficial al Uniunii Europene

               L 168/7

         DECIZIA CONSILIULUI
   din 10 iunie 2011
   de numire a unui membru în cadrul Curții de Conturi
   (2011/373/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (5),
   având în vedere propunerea guvernului suedez,
   având în vedere avizul Parlamentului European (1),
   întrucât:

               (1)

               Domnul Lars HEIKENSTEN, membru al Curții de Conturi, a demisionat, demisia producând efecte cu începere de la 15 mai 2011.

               (2)

               Prin urmare, domnul Lars HEIKENSTEN ar trebui înlocuit pentru durata rămasă a mandatului său,

         ADOPTĂ PREZENTA DECIZIE:
   Articolul 1
   Domnul H.G. WESSBERG este numit membru în cadrul Curții de Conturi pentru durata rămasă a mandatului domnului Lars HEIKENSTEN, respectiv până la 29 februarie 2012.
   Articolul 2
   Prezenta decizie intră în vigoare la data adoptării.

      Adoptată la Luxemburg, 10 iunie 2011.

            Pentru Consiliu

            Președintele

         FELLEGI T.

      (1)  Avizul din 7 iunie 2011 (nepublicat încă în Jurnalul Oficial).


title: 2014/828/UE: Decizia Băncii Centrale Europene din 15 octombrie 2014 privind punerea în aplicare a celui de al treilea program de achiziționare de obligațiuni garantate (BCE/2014/40)

text:
               22.11.2014

               RO

               Jurnalul Oficial al Uniunii Europene

               L 335/22

         DECIZIA BĂNCII CENTRALE EUROPENE
   din 15 octombrie 2014
   privind punerea în aplicare a celui de al treilea program de achiziționare de obligațiuni garantate

      (BCE/2014/40)

      (2014/828/UE)

   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 al doilea paragraf, coroborat cu articolul 3.1 prima liniuță și cu articolul 18.1,
   întrucât:

               (1)

               În conformitate cu articolul 18.1 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), Banca Centrală Europeană (BCE) împreună cu băncile centrale naționale ale statelor membre a căror monedă este euro (denumite în continuare „BCN”) pot interveni pe piețele financiare, între altele, prin operațiuni directe de vânzare și cumpărare de instrumente tranzacționabile.

               (2)

               La 4 septembrie 2014 Consiliul guvernatorilor a decis inițierea unui nou program de achiziționare de obligațiuni garantate (covered bond purchase programme) (denumit în continuare „CBPP3”). Împreună cu programul de achiziție de titluri garantate cu active (asset-backed securities purchase programme) (ABSPP) și operațiunile țintite de refinanțare pe termen mai lung (Targeted Longer-Term Refinancing Operations) (TLTROs) (1), CBPP3 va contribui la transmiterea politicii monetare, va facilita furnizarea de credite către economia zonei euro, va genera propagarea de natură pozitivă către alte piețe și, prin urmare, va relaxa orientarea politicii monetare a BCE și va contribui la întoarcerea ratelor inflației la niveluri mai apropiate de 2 %.

               (3)

               Ca parte a politicii monetare unice, achiziționarea directă de obligațiuni garantate eligibile de către băncile centrale din Eurosistem în cadrul CBPP3 ar trebui să fie pusă în aplicare în mod uniform și descentralizat, în conformitate cu prezenta decizie,

         ADOPTĂ PREZENTA DECIZIE:
   Articolul 1
   Inițierea și sfera de aplicare a achiziționării directe de obligațiuni garantate
   Eurosistemul inițiază prin prezenta decizie CBPP3 în cadrul căruia băncile centrale din Eurosistem vor achiziționa obligațiuni garantate eligibile în sensul articolului 2. În cadrul CBPP3, obligațiunile garantate eligibile pot fi achiziționate de către băncile centrale din Eurosistem de la contrapărți eligibile pe piețele primare și secundare în conformitate cu criteriile de eligibilitate a contrapărților prevăzute la articolul 3.
   Articolul 2
   Criterii de eligibilitate pentru obligațiunile garantate
   Obligațiunile garantate care sunt eligibile pentru operațiunile de politică monetară în conformitate cu punctul 6.2.1 din anexa I la Orientarea BCE/2011/14 (2) și, în plus, îndeplinesc condițiile pentru acceptarea lor drept colateral utilizat în scopuri proprii de către emitent astfel cum este prevăzut la punctul 6.2.3.2 (al cincilea paragraf) din anexa I la Orientarea BCE/2011/14 și sunt emise de instituții de credit înregistrate în zona euro sunt eligibile pentru achiziționarea directă în cadrul CBPP3. Multicédulas care sunt eligibile pentru operațiunile de politică monetară în conformitate cu punctul 6.2.1 din anexa I la Orientarea BCE/2011/14 și sunt emise de vehicule investiționale specializate înregistrate în zona euro sunt eligibile pentru achiziționarea directă în cadrul CBPP3.
   Obligațiunile garantate sus-menționate sunt eligibile pentru achiziționarea directă în cadrul CBPP3 cu condiția îndeplinirii următoarelor cerințe suplimentare:

               1.

               Este necesară o evaluare a creditului, efectuată conform regulii celui mai bun rating, care să fie de minimum nivelul 3 al calității creditului (credit quality step 3) [(CQS3), echivalent în prezent cu ratingul „BBB-” acordat de o instituție externă de evaluare a creditului (External Credit Assessment Institution) (ECAI) sau un echivalent al acestuia], și care să fie acordată de cel puțin una dintre ECAI acceptate de cadrul Eurosistemului de evaluare a creditului (Eurosystem Credit Assessment Framework) (ECAF).

               2.

               Se aplică o limită de 70 % din emisiune pentru fiecare număr internațional de identificare a valorilor mobiliare pentru deținerile totale de o anumită obligațiune garantată în temeiul primului (3) și al celui de al doilea (4) program de achiziționare de obligațiuni garantate (CBPP1 și, respectiv CBPP2) și al CBPP3 și pentru celelalte dețineri ale băncilor centrale din Eurosistem.

               3.

               Obligațiunile garantate vor fi exprimate în euro și deținute și decontate în zona euro.

               4.

               Obligațiunile garantate emise de entități a căror participare la operațiunile de creditare din Eurosistem a fost suspendată sunt excluse de la efectuarea de achiziții în cadrul CBPP3 pe durata suspendării.

               5.

               Obligațiunile garantate din Grecia și Cipru care în prezent nu obțin ratingul CQS3 trebuie să aibă, pe întreaga perioadă în care pragul minim de calitate a creditului din Eurosistem nu este aplicat în cerințele de eligibilitate a colateralului pentru instrumentele de natura datoriei tranzacționabile emise sau garantate de guvernul elen sau cipriot [în temeiul articolului 8 alineatul (2) din Orientarea BCE/2014/31 (5)], un rating minim de activ de nivelul ratingului maxim care poate fi obținut de obligațiunile garantate și care este definit de ECAI corespunzătoare pentru respectiva jurisdicție; totodată, în privința acestora se aplică o limită de 30 % din emisiune pentru fiecare număr internațional de identificare a valorilor mobiliare, limită aplicabilă deținerilor totale din cadrul CBPP1, CBPP2, CBPP3 și celorlalte dețineri ale băncilor centrale din Eurosistem; în plus, următoarele cerințe suplimentare trebuie îndeplinite în vederea asigurării unei echivalențe a riscului:

                           (a)

                           raportarea lunară a caracteristicilor fondului de acoperire, inclusiv a datelor la nivel de împrumut, către BCN a țării în care emitentul își are sediul, precum și a elementelor structurale ale programului de emisiune și a informațiilor privind emitentul; modelul de raportare este pus la dispoziția contrapărților de către BCN respectivă;

                           (b)

                           o supracolateralizare minimă agreată de 25 %; dispozițiile privind calculul supracolateralizării agreate sunt puse la dispozitia contrapărților de către BCN respectivă;

                           (c)

                           tranzacțiile de acoperire a riscului valutar cu contrapărți cu rating BBB- sau mai bun pentru creanțele exprimate în alte monede decât euro sunt incluse în fondul de acoperire al programului sau, alternativ, cel puțin 95 % din active sunt exprimate în euro; și

                           (d)

                           creanțele private din fondul de acoperire sunt asupra unor debitori cu sediul în zona euro.

               6.

               Obligațiunile garantate reținute de emitentul acestora sunt eligibile pentru achizițiile din cadrul CBPP3 dacă îndeplinesc criteriile de eligibilitate prevăzute mai sus.

         Articolul 3
   Contrapărți eligibile
   Sunt contrapărți eligibile pentru CBPP3, atât pentru tranzacțiile directe, cât și pentru tranzacțiile de împrumut de titluri de valoare care implică obligațiuni garantate deținute în portofoliile CBPP3 ale Eurosistemului: (a) contrapărțile naționale care participă la operațiunile de politică monetară din Eurosistem astfel cum sunt definite la punctul 2.1 din anexa I la Orientarea BCE/2011/14; și (b) orice alte contrapărți care sunt utilizate de băncile centrale din Eurosistem pentru plasarea portofoliilor lor de investiții exprimate în euro, inclusiv contrapărțile din afara zonei euro care emit obligațiuni garantate.
   Articolul 4
   Dispoziție finală
   Prezenta decizie intră în vigoare în ziua următoare datei publicării pe website-ul BCE.

      Adoptată la Frankfurt pe Main, 15 octombrie 2014.

            Președintele BCE

         Mario DRAGHI

      (1)  Decizia BCE/2014/34 din 29 iulie 2014 privind măsuri legate de operațiuni țintite de refinanțare pe termen mai lung (JO L 258, 29.8.2011, p. 11).

      (2)  Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (JO L 331, 14.12.2011, p. 1).

      (3)  Decizia BCE/2009/16 din 2 iulie 2009 privind punerea în aplicare a programului de achiziționare de obligațiuni garantate (JO L 175, 4.7.2009, p. 18).

      (4)  Decizia BCE/2011/17 din 3 noiembrie 2011 privind punerea în aplicare a celui de al doilea program de achiziționare de obligațiuni garantate (JO L 297, 16.11.2011, p. 70).

      (5)  Orientarea BCE/2014/31 din 9 iulie 2014 privind măsuri suplimentare temporare legate de operațiunile de refinanțare din Eurosistem și eligibilitatea colateralului și de modificare a Orientării BCE/2007/9 (JO L 240, 13.8.2014, p. 28).


title: Decizia (PESC) 2015/77 a Consiliului din 19 ianuarie 2015 de numire a Reprezentantului Special al Uniunii Europene în Bosnia și Herțegovina

text:
               20.1.2015

               RO

               Jurnalul Oficial al Uniunii Europene

               L 13/7

         DECIZIA (PESC) 2015/77 A CONSILIULUI
   din 19 ianuarie 2015
   de numire a Reprezentantului Special al Uniunii Europene în Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 iulie 2011, Consiliul a adoptat Decizia 2011/426/PESC (1), numindu-l pe domnul Peter SØRENSEN în calitate de Reprezentant Special al Uniunii Europene (RSUE) în Bosnia și Herțegovina. Mandatul RSUE urmează să expire la 30 iunie 2015.

               (2)

               Ca urmare a numirii domnului Peter SØRENSEN în altă funcție, domnul Lars-Gunnar WIGEMARK ar trebui să fie numit în calitate de RSUE în Bosnia și Herțegovina începând cu 1 martie 2015.

               (3)

               RSUE își va exercita mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   (1)   Mandatul domnului Peter SØRENSEN în calitate de Reprezentant Special al Uniunii Europene (RSUE) în Bosnia și Herțegovina se încheie la 31 octombrie 2014.
   (2)   Se numește domnul Lars-Gunnar WIGEMARK în calitate de RSUE în Bosnia și Herțegovina pentru perioada 1 martie 2015-30 iunie 2015. Acesta își exercită mandatul în conformitate cu Decizia 2011/426/PESC.
   (3)   Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate și a unei propuneri din partea Înaltului Reprezentant al Uniunii pentru afaceri externe și politica de securitate.
   Articolul 2
   Cheltuielile legate de asigurarea continuității administrative în perioada dintre mandatele RSUE, 1 noiembrie 2014-28 februarie 2015, se acoperă din valoarea financiară de referință stabilită la articolul 5 alineatul (1) din Decizia 2011/426/PESC.
   Articolul 3
   Prezenta decizie intră în vigoare la data adoptării.
   Articolul 2 se aplică începând cu 1 noiembrie 2014.

      Adoptată la Bruxelles, 19 ianuarie 2015.

            Pentru Consiliu

            Președintele

         F. MOGHERINI

      (1)  Decizia 2011/426/PESC a Consiliului din 18 iulie 2011 de numire a Reprezentantului Special al Uniunii Europene în Bosnia și Herțegovina (JO L 188, 19.7.2011, p. 30).


title: Decizia (UE) 2016/255 a Comisiei din 23 februarie 2016 de modificare a anexei la Acordul monetar dintre Uniunea Europeană și Sfântul Scaun/Statul Cetății Vaticanului

text:
               24.2.2016

               RO

               Jurnalul Oficial al Uniunii Europene

               L 47/10

         DECIZIA (UE) 2016/255 A COMISIEI
   din 23 februarie 2016
   de modificare a anexei la Acordul monetar dintre Uniunea Europeană și Sfântul Scaun/Statul Cetății Vaticanului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Acordul monetar din 17 decembrie 2009 dintre Uniunea Europeană și Sfântul Scaun/Statul Cetății Vaticanului, în special articolul 8 alineatul (3),
   întrucât:

               (1)

               Articolul 8 alineatul (1) din Acordul monetar dintre Uniunea Europeană și Sfântul Scaun/Statul Cetății Vaticanului (denumit în continuare „acordul monetar”) impune Statului Cetății Vaticanului obligația de a implementa actele juridice și normele Uniunii privind bancnotele și monedele euro, prevenirea spălării banilor, a fraudei și a falsificării mijloacelor de plată în numerar și fără numerar, medaliile și jetoanele și cerințele de raportare statistică. Actele și normele respective sunt enumerate în anexa la acordul monetar.

               (2)

               Anexa la acordul monetar trebuie modificată anual de către Comisie pentru a lua în considerare noile acte juridice și norme relevante ale Uniunii, precum și modificările actelor juridice și ale normelor existente.

               (3)

               Unele dintre noile acte juridice și norme relevante ale Uniunii și unele modificări aduse actelor juridice existente au fost adoptate și trebuie să fie adăugate în anexă.

               (4)

               Prin urmare, anexa la acordul monetar ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa la Acordul monetar dintre Uniunea Europeană și Sfântul Scaun/Statul Cetății Vaticanului se înlocuiește cu textul anexei la prezenta decizie.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 23 februarie 2016.

            Pentru Comisie

            Președintele

         Jean-Claude JUNCKER

      ANEXĂ

            „ANEXĂ

                        Dispoziții juridice care trebuie implementate

                        Termen de implementare

                        Prevenirea spălării banilor

                        1

                           Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului (JO L 309, 25.11.2005, p. 15) (4)

                        31 decembrie 2010

                        Modificată prin:

                        2

                        Directiva 2008/20/CE a Parlamentului European și a Consiliului din 11 martie 2008 de modificare a Directivei 2005/60/CE privind prevenirea utilizării sistemului financiar în scopul spălării banilor și al finanțării terorismului, în ceea ce privește competențele de executare conferite Comisiei (JO L 76, 19.3.2008, p. 46).

                        Completată prin:

                        3

                        Decizia-cadru 2001/500/JAI a Consiliului din 26 iunie 2001 privind spălarea banilor, identificarea, urmărirea, înghețarea, sechestrarea și confiscarea instrumentelor și produselor infracțiunii (JO L 182, 5.7.2001, p. 1).

                        4

                        Regulamentul (CE) nr. 1889/2005 al Parlamentului European și al Consiliului din 26 octombrie 2005 privind controlul numerarului la intrarea sau ieșirea din Comunitate (JO L 309, 25.11.2005, p. 9).

                        5

                        Directiva 2006/70/CE a Comisiei din 1 august 2006 de stabilire a măsurilor de punere în aplicare a Directivei 2005/60/CE a Parlamentului European și a Consiliului în ceea ce privește definiția «persoanelor expuse politic» și criteriile tehnice de aplicare a procedurilor simplificate de precauție privind clientela, precum și de exonerare pe motivul unei activități financiare desfășurate în mod ocazional sau la scară foarte limitată (JO L 214, 4.8.2006, p. 29) (5)

                        6

                        Regulamentul (CE) nr. 1781/2006 al Parlamentului European și al Consiliului din 15 noiembrie 2006 cu privire la informațiile privind plătitorul care însoțesc transferurile de fonduri (JO L 345, 8.12.2006, p. 1).

                        7

                           Directiva 2014/42/UE a Parlamentului European și a Consiliului din 3 aprilie 2014 privind înghețarea și confiscarea instrumentelor și produselor infracțiunilor săvârșite în Uniunea Europeană (JO L 127, 29.4.2014, p. 39).

                        31 decembrie 2016 (2)

                        8

                           Regulamentul (UE) 2015/847 al Parlamentului European și al Consiliului din 20 mai 2015 privind informațiile care însoțesc transferurile de fonduri și de abrogare a Regulamentului (CE) nr. 1781/2006 (JO L 141, 5.6.2015, p. 1).

                        31 decembrie 2017 (3)

                        9

                           Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).

                        31 decembrie 2017 (3)

                        Prevenirea fraudei și a falsificării

                        10

                           Decizia-cadru 2001/413/JAI a Consiliului din 28 mai 2001 de combatere a fraudei și a falsificării mijloacelor de plată, altele decât numerarul (JO L 149, 2.6.2001, p. 1).

                        31 decembrie 2010

                        11

                           Regulamentul (CE) nr. 1338/2001 al Consiliului din 28 iunie 2001 de definire a măsurilor necesare protecției monedei euro împotriva falsificării (JO L 181, 4.7.2001, p. 6).

                        31 decembrie 2010

                        Modificată prin:

                        12

                           Regulamentul (CE) nr. 44/2009 al Consiliului din 18 decembrie 2008 de modificare a Regulamentului (CE) nr. 1338/2001 de definire a măsurilor necesare protecției monedei euro împotriva falsificării (JO L 17, 22.1.2009, p. 1).

                        13

                           Regulamentul (CE) nr. 2182/2004 al Consiliului din 6 decembrie 2004 privind medaliile și jetoanele similare monedelor euro (JO L 373, 21.12.2004, p. 1).

                        31 decembrie 2010

                        Modificată prin:

                        14

                        Regulamentul (CE) nr. 46/2009 al Consiliului din 18 decembrie 2008 de modificare a Regulamentului (CE) nr. 2182/2004 privind medaliile și jetoanele similare monedelor euro (JO L 17, 22.1.2009, p. 5).

                        15

                           Directiva 2014/62/UE a Parlamentului European și a Consiliului din 15 mai 2014 privind protecția prin măsuri de drept penal a monedei euro și a altor monede împotriva falsificării și de înlocuire a Deciziei-cadru 2000/383/JAI a Consiliului (JO L 151, 21.5.2014, p. 1).

                        31 decembrie 2016 (2)

                        Norme referitoare la bancnotele și monedele euro

                        16

                           Concluziile Consiliilor din 23 noiembrie 1998 și 5 noiembrie 2002 privind monedele de colecție

                        31 decembrie 2010

                        17

                           Concluziile Consiliului din 10 mai 1999 privind sistemul de management al calității pentru monedele euro

                        31 decembrie 2010

                        18

                           Comunicarea 2001/C-318/03 a Comisiei din 22 octombrie 2001 privind protecția prin drepturi de autor a desenului feței comune a monedelor euro [C(2001) 600 final] (JO C 318, 13.11.2001, p. 3).

                        31 decembrie 2010

                        19

                           Orientarea BCE/2003/5 a Băncii Centrale Europene din 20 martie 2003 privind aplicarea unor măsuri pentru combaterea reproducerilor neconforme de bancnote euro, precum și schimbul și retragerea bancnotelor euro (JO L 78, 25.3.2003, p. 20).

                        31 decembrie 2010

                        Modificată prin:

                        20

                        Orientarea BCE/2013/11 a Băncii Centrale Europene din 19 aprilie 2013 de modificare a Orientării BCE/2003/5 privind aplicarea unor măsuri pentru combaterea reproducerilor neconforme de bancnote euro, precum și schimbul și retragerea bancnotelor euro (JO L 118, 30.4.2013, p. 43).

                        31 decembrie 2014 (1)

                        21

                           Decizia BCE/2010/14 a Băncii Centrale Europene din 16 septembrie 2010 privind verificarea autenticității și a calității și repunerea în circulație a bancnotelor euro (JO L 267, 9.10.2010, p. 1).

                        31 decembrie 2012

                        Modificată prin:

                        22

                        Decizia BCE/2012/19 a Băncii Centrale Europene din 7 septembrie 2012 (JO L 253, 20.9.2012, p. 19).

                        31 decembrie 2013 (1)

                        23

                           Regulamentul (UE) nr. 1210/2010 al Parlamentului European și al Consiliului din 15 decembrie 2010 privind autentificarea monedelor euro și procesarea monedelor euro improprii circulației (JO L 339, 22.12.2010, p. 1).

                        31 decembrie 2012

                        24

                           Regulamentul (UE) nr. 651/2012 al Parlamentului European și al Consiliului din 4 iulie 2012 privind emiterea de monede euro (JO L 201, 27.7.2012, p. 135).

                        31 decembrie 2013 (1)

                        25

                           Decizia BCE/2013/10 a Băncii Centrale Europene din 19 aprilie 2013 privind cupiurile, specificațiile, reproducerea, preschimbarea și retragerea bancnotelor euro (JO L 118, 30.4.2013, p. 37).

                        31 decembrie 2014 (1)

                        26

                           Regulamentul (UE) nr. 729/2014 al Consiliului din 24 iunie 2014 privind valorile nominale și specificațiile tehnice ale monedelor euro ce urmează să intre în circulație (reformare) (JO L 194, 2.7.2014, p. 1).

                        31 decembrie 2013 (2)

               Secțiunea din anexa la acordul monetar în conformitate cu acordul ad-hoc al comitetului mixt privind o cerere din partea Sfântului Scaun și a Statului Cetății Vaticanului privind includerea normelor relevante aplicabile entităților care desfășoară activități financiare cu titlu profesional

                        Părțile relevante ale următoarelor instrumente juridice

                        Termen de implementare

                        27

                           Directiva 86/635/CEE a Consiliului din 8 decembrie 1986 privind conturile anuale și conturile consolidate ale băncilor și ale altor instituții financiare (JO L 372, 31.12.1986, p. 1).

                        31 decembrie 2016 (2)

                        Modificată prin:

                        28

                        Directiva 2001/65/CE a Parlamentului European și a Consiliului din 27 septembrie 2001 (JO L 283, 27.10.2001, p. 28).

                        29

                        Directiva 2003/51/CE a Parlamentului European și a Consiliului din 18 iunie 2003 (JO L 178, 17.7.2003, p. 16);

                        30

                        Directiva 2006/46/CE a Parlamentului European și a Consiliului din 14 iunie 2006 (JO L 224, 16.8.2006, p. 1);

                        31

                           Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338)]

                        31 decembrie 2017 (2)

                        32

                           Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1).

                        31 decembrie 2017 (2)

                        Modificat prin:

                        33

                        Regulamentul delegat (UE) 2015/62 al Comisiei din 10 octombrie 2014 de modificare a Regulamentului (UE) nr. 575/2013 al Parlamentului European și al Consiliului în ceea ce privește indicatorul efectului de levier (JO L 11, 17.1.2015, p. 37).

                        31 decembrie 2017 (3)

                        Completat prin:

                        34

                        Regulamentul delegat (UE) nr. 241/2014 al Comisiei din 7 ianuarie 2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare pentru cerințele de fonduri proprii în cazul instituțiilor (JO L 74, 14.3.2014, p. 8),

                        31 decembrie 2017 (3)

                        Modificat prin:

                        35

                        Regulamentul delegat (UE) 2015/923 al Comisiei din 11 martie 2015 de modificare a Regulamentului delegat (UE) nr. 241/2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare pentru cerințele de fonduri proprii în cazul instituțiilor (JO L 150, 17.6.2015, p. 1).

                        31 decembrie 2017 (3)

                        36

                        Regulamentul delegat (UE) 2015/61 al Comisiei din 10 octombrie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește cerința de acoperire a necesarului de lichiditate pentru instituțiile de credit (JO L 11, 17.1.2015, p. 1).

                        31 decembrie 2017 (3)

                        Legislația privind colectarea de informații statistice

                        37

                           Orientarea BCE/2013/24 a Băncii Centrale Europene din 25 iulie 2013 privind cerințele de raportare statistică ale Băncii Centrale Europene în domeniul conturilor financiare trimestriale (JO L 2, 7.1.2014, p. 34).

                        31 decembrie 2016 (2)

                        38

                           Regulamentul (UE) nr. 1071/2013 al Băncii Centrale Europene din 24 septembrie 2013 privind bilanțul sectorului instituții financiare monetare (BCE/2013/33) (JO L 297, 7.11.2013, p. 1).

                        31 decembrie 2016 (2)

                        Modificat prin:

                        39

                        Regulamentul (UE) nr. 1375/2014 al Băncii Centrale Europene din 10 decembrie 2014 de modificare a Regulamentului (UE) nr. 1071/2013 (BCE/2013/33) privind bilanțul sectorului instituții financiare monetare (BCE/2014/51), JO L 366, 20.12.2014, p. 77.

                        40

                           Regulamentul (UE) nr. 1072/2013 al Băncii Centrale Europene din 24 septembrie 2013 privind statisticile referitoare la ratele dobânzii practicate de instituțiile financiare monetare (BCE/2013/34) (JO L 297, 7.11.2013, p. 51).

                        31 decembrie 2016 (2)

                        Modificat prin:

                        41

                        Regulamentul (UE) nr. 756/2014 al Băncii Centrale Europene din 8 iulie 2014 de modificare a Regulamentului (UE) nr. 1072/2013 (BCE/2013/34) privind statisticile referitoare la ratele dobânzii practicate de instituțiile financiare monetare (BCE/2014/30) (JO L 205, 12.7.2014, p. 14).

                        42

                           Orientarea BCE/2014/15 a Băncii Centrale Europene din 4 aprilie 2014 privind statisticile monetare și financiare (JO L 340, 26.11.2014, p. 1).

                        31 decembrie 2016 (2)

                        Modificată prin:

                        43

                        Orientarea BCE/2014/43 a Băncii Centrale Europene din 6 noiembrie 2014 de modificare a Orientării BCE/2014/15 privind statisticile monetare și financiare (JO L 93, 9.4.2015, p. 82).

         (1)  Aceste termene au fost stabilite de comun acord în cadrul Comitetului mixt din 2013.

         (2)  Aceste termene au fost stabilite de comun acord în cadrul Comitetului mixt din 2014.

         (3)  Aceste termene au fost stabilite de comun acord în cadrul Comitetului mixt din 2015.

         (4)  Directiva 2005/60/CE a fost abrogată prin Directiva 2015/849/UE, dar rămâne în anexă până la termenul stabilit pentru transpunerea Directivei 2015/849/UE

         (5)  Directiva 2006/70/CE a Comisiei a fost abrogată prin Directiva 2015/849/UE, dar rămâne în anexă până la termenul stabilit pentru transpunerea Directivei 2015/849/UE.”


title: 2011/849/PESC: Decizia EULEX/2/2011 a Comitetului politic și de securitate din 16 decembrie 2011 privind prelungirea mandatului șefului misiunii Uniunii Europene de sprijinire a supremației legii în Kosovo, EULEX KOSOVO

text:
               17.12.2011

               RO

               Jurnalul Oficial al Uniunii Europene

               L 335/85

         DECIZIA EULEX/2/2011 A COMITETULUI POLITIC ȘI DE SECURITATE
   din 16 decembrie 2011
   privind prelungirea mandatului șefului misiunii Uniunii Europene de sprijinire a supremației legii în Kosovo (1), EULEX KOSOVO
   (2011/849/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo (2), EULEX KOSOVO, în special articolul 12 alineatul (2),
   întrucât:

               (1)

               În temeiul Acțiunii comune 2008/124/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile pertinente în scopul exercitării controlului politic și a conducerii strategice a misiunii Uniunii Europene de sprijinire a supremației legii în Kosovo (EULEX KOSOVO), inclusiv decizia de numire a unui șef de misiune.

               (2)

               La 8 iunie 2010, Consiliul a adoptat Decizia 2010/322/PESC (3), prin care durata misiunii EULEX KOSOVO a fost prelungită până la 14 iunie 2012.

               (3)

               Prin Decizia 2010/431/PESC (4), în urma unei propuneri a Înaltului Reprezentant al Uniunii pentru afaceri externe și politica de securitate (ÎR), COPS l-a numit pe dl Xavier BOUT DE MARNHAC în calitate de șef al misiunii EULEX KOSOVO cu începere de la 15 octombrie 2010.

               (4)

               Prin Decizia 2011/688/PESC (5), COPS a prelungit mandatul dlui Xavier BOUT DE MARNHAC în calitate de șef al misiunii EULEX KOSOVO până la 14 decembrie 2011.

               (5)

               La 9 decembrie 2011, ÎR a propus prelungirea mandatului dlui Xavier BOUT DE MARNHAC în calitate de șef al misiunii EULEX KOSOVO până la 14 iunie 2012,

         ADOPTĂ PREZENTA DECIZIE:
   Articolul 1
   Mandatul dlui Xavier BOUT DE MARNHAC în calitate de șef al misiunii EULEX KOSOVO se prelungește până la 14 iunie 2012.
   Articolul 2
   Prezenta decizie intră în vigoare la data adoptării.
   Prezenta decizie se aplică de la 15 decembrie 2011.

      Adoptată la Bruxelles, 16 decembrie 2011.

            Pentru Comitetul politic și de securitate

            Președintele

         O. SKOOG

      (1)  În conformitate cu Rezoluția Consiliului de Securitate al Organizației Națiunilor Unite 1244 (1999).

      (2)  JO L 42, 16.2.2008, p. 92.

      (3)  JO L 145, 11.6.2010, p. 13.

      (4)  JO L 202, 4.8.2010, p. 10.

      (5)  JO L 270, 15.10.2011, p. 32.


title: 2013/276/UE: Decizia Parlamentului European și a Consiliului din 21 mai 2013 privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/010 AT/Austria Tabak introdusă de Austria)

text:
               12.6.2013

               RO

               Jurnalul Oficial al Uniunii Europene

               L 160/11

      DECIZIA PARLAMENTULUI EUROPEAN ȘI A CONSILIULUI

   din 21 mai 2013
   privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/010 AT/Austria Tabak introdusă de Austria)
   (2013/276/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare al FEG a fost extins pentru cererile depuse în perioada 1 mai 2009-30 decembrie 2011 pentru a include sprijinul pentru lucrătorii disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 20 decembrie 2011, Austria a depus o cerere de mobilizare a FEG în ceea ce privește disponibilizările de la întreprinderea Austria Tabak GmbH și de la 14 dintre furnizorii și producătorii din aval ai acesteia, pe care a completat-o cu informații suplimentare până la 9 octombrie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea sumei de 3 941 999 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Austria,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare pentru alocarea sumei de 3 941 999 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 21 mai 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         L. CREIGHTON

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia (UE) 2015/2397 a Consiliului din 16 decembrie 2015 de numire a unui membru spaniol și a unui supleant spaniol în cadrul Comitetului Regiunilor

text:
               18.12.2015

               RO

               Jurnalul Oficial al Uniunii Europene

               L 332/144

         DECIZIA (UE) 2015/2397 A CONSILIULUI
   din 16 decembrie 2015
   de numire a unui membru spaniol și a unui supleant spaniol în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 26 ianuarie, la 5 februarie și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Paulino RIVERO BAUTE.

               (3)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Javier GONZALEZ ORTIZ,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               (a)

               în calitate de membru:

                           —

                           domnul Fernando CLAVIJO BATLLE, Presidente del Gobierno de Canarias;

                     precum și

               (b)

               în calitate de supleant:

                           —

                           doamna Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias.

         Articolul 2
   Prezenta decizie intră în vigoare la data adoptării.

      Adoptată la Bruxelles, 16 decembrie 2015.

            Pentru Consiliu

            Președintele

         C. DIESCHBOURG

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70.


title: 2010/317/PESC: Decizia Atalanta/3/2010 a Comitetului politic și de securitate din 28 mai 2010 privind numirea unui comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

text:
               10.6.2010

               RO

               Jurnalul Oficial al Uniunii Europene

               L 142/9

         DECIZIA ATALANTA/3/2010 A COMITETULUI POLITIC ȘI DE SECURITATE
   din 28 mai 2010
   privind numirea unui comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)
   (2010/317/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (Atalanta), în special articolul 6 alineatul (1),
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte decizii privind numirea comandantului operației UE.

               (2)

               Regatul Unit a propus ca generalul-maior Buster HOWE să îl înlocuiască pe contraamiralul Peter HUDSON în calitate de comandant al operației UE.

               (3)

               Comitetul militar al UE sprijină această recomandare.

               (4)

               În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,

         ADOPTĂ PREZENTA DECIZIE:
   Articolul 1
   Generalul-maior Buston HOWE este numit prin prezenta decizie în calitate de comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.
   Articolul 2
   Prezenta decizie intră în vigoare la 14 iunie 2010.

      Adoptată la Bruxelles, 28 mai 2010.

            Pentru Comitetul politic și de securitate

            Președintele

         C. FERNÁNDEZ-ARIAS

      (1)  JO L 301, 12.11.2008, p. 33.


title: 2013/746/UE: Decizia Consiliului din 10 decembrie 2013 de modificare a regulamentului de procedură al Consiliului

text:
               12.12.2013

               RO

               Jurnalul Oficial al Uniunii Europene

               L 333/77

         DECIZIA CONSILIULUI
   din 10 decembrie 2013
   de modificare a regulamentului de procedură al Consiliului
   (2013/746/UE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene,
   având în vedere articolul 2 alineatul (2) din anexa III la Regulamentul de procedură al Consiliului (1),
   întrucât:

               (1)

               Articolul 3 alineatul (3) primul și al patrulea paragraf din Protocolul (nr. 36) privind dispozițiile tranzitorii anexat la Tratatul privind Uniunea Europeană și la Tratatul privind funcționarea Uniunii Europene prevede că, până la 31 octombrie 2014, atunci când un act trebuie adoptat de către Consiliu cu majoritate calificată și în cazul în care un membru al Consiliului solicită acest lucru, se verifică dacă statele membre care constituie majoritatea calificată reprezintă cel puțin 62 % din populația totală a Uniunii.

               (2)

               Procentul respectiv este calculat în conformitate cu statisticile referitoare la populație stabilite la articolul 1 din anexa III la Regulamentul de procedură al Consiliului („regulamentul de procedură”).

               (3)

               Articolul 2 alineatul (2) din anexa III la regulamentul de procedură prevede că, de la data de 1 ianuarie a fiecărui an, Consiliul, în conformitate cu datele de care dispune Biroul Statistic al Uniunii Europene la data de 30 septembrie a anului precedent, trebuie să modifice cifrele prevăzute la articolul 1 din anexa menționată.

               (4)

               Prin urmare, regulamentul de procedură ar trebui să fie modificat în consecință în ceea ce privește perioada 1 ianuarie 2014 - 31 octombrie 2014.

         ADOPTĂ PREZENTA DECIZIE:
   Articolul 1
   În anexa III la regulamentul de procedură, articolul 1 se înlocuiește cu următorul text:

      „Articolul 1
      În scopul punerii în aplicare a articolului 16 alineatul (5) din TUE și a articolului 3 alineatele (3) și (4) din Protocolul (nr. 36) privind dispozițiile tranzitorii, populația totală a fiecărui stat membru, pentru perioada cuprinsă între 1 ianuarie 2014 și 31 octombrie 2014, este următoarea:

                  Stat membru

                  Populație
                  (× 1 000)

                  Germania

                  80 523,7

                  Franța

                  65 633,2

                  Regatul Unit

                  63 730,1

                  Italia

                  59 685,2

                  Spania

                  46 704,3

                  Polonia

                  38 533,3

                  România

                  20 057,5

                  Țările de Jos

                  16 779,6

                  Belgia

                  11 161,6

                  Grecia

                  11 062,5

                  Republica Cehă

                  10 516,1

                  Portugalia

                  10 487,3

                  Ungaria

                  9 908,8

                  Suedia

                  9 555,9

                  Austria

                  8 451,9

                  Bulgaria

                  7 284,6

                  Danemarca

                  5 602,6

                  Finlanda

                  5 426,7

                  Slovacia

                  5 410,8

                  Irlanda

                  4 591,1

                  Croația

                  4 262,1

                  Lituania

                  2 971,9

                  Slovenia

                  2 058,8

                  Letonia

                  2 023,8

                  Estonia

                  1 324,8

                  Cipru

                  865,9

                  Luxemburg

                  537,0

                  Malta

                  421,4

                  Total

                  505 572,5

                  Prag (62 %)

                  313 455,0”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

   Prezenta decizie se aplică de la 1 ianuarie 2014.

      Adoptată la Bruxelles, 10 decembrie 2013.

            Pentru Consiliu

            Președintele

         R. ŠADŽIUS

      (1)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia (UE) 2015/2088 a Consiliului din 10 noiembrie 2015 de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 și 127, propunerea pentru un nou regulament ONU privind coliziunea frontală, propunerile de amendamente la Rezoluția consolidată privind construcția vehiculelor (R.E.3) și propunerea pentru o nouă Rezoluție reciprocă nr. 2 (M.R.2) privind definițiile grupului propulsor al vehiculelor

text:
               19.11.2015

               RO

               Jurnalul Oficial al Uniunii Europene

               L 302/103

         DECIZIA (UE) 2015/2088 A CONSILIULUI
   din 10 noiembrie 2015
   de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 și 127, propunerea pentru un nou regulament ONU privind coliziunea frontală, propunerile de amendamente la Rezoluția consolidată privind construcția vehiculelor (R.E.3) și propunerea pentru o nouă Rezoluție reciprocă nr. 2 (M.R.2) privind definițiile grupului propulsor al vehiculelor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite („CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”).

               (2)

               În conformitate cu Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”).

               (3)

               Directiva 2007/46/CE a Parlamentului European și a Consiliului (3) a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               (4)

               Având în vedere experiența dobândită și progresul tehnic, este necesară adaptarea cerințelor privind anumite elemente sau caracteristici care fac obiectul Regulamentelor ONU nr. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 și 127 și al Rezoluției consolidate privind construcția vehiculelor (R.E.3), pentru a se ține cont de progresele tehnice.

               (5)

               Pentru a îmbunătăți dispozițiile relevante referitoare la siguranța autovehiculelor, ar trebui adoptat un nou regulament ONU privind coliziunea frontală. Pentru a armoniza definițiile grupului propulsor al vehiculelor, ar trebui, de asemenea, adoptată o nouă Rezoluție reciprocă nr. 2 (M.R. 2) privind definițiile grupului propulsor al vehiculelor.

               (6)

               Prin urmare, este necesară stabilirea poziției care urmează să fie adoptată în numele Uniunii în cadrul Comitetului administrativ al Acordului revizuit din 1958 și al Comitetului executiv al Acordului paralel în ceea ce privește adoptarea actelor ONU menționate,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și al Comitetului executiv al Acordului paralel în perioada 9-13 noiembrie 2015 este aceea de a vota în favoarea propunerilor enumerate în anexa la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”) (JO L 346, 17.12.1997, p. 78).

      (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) (JO L 35, 10.2.2000, p. 12).

      (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

      ANEXĂ

                  Propunerea de completare 4 la seria de amendamente 04 la Regulamentul nr. 12 (Sistemul de direcție)

                  CEE/TRANS/WP.29/2015/92

                  Propunerea de completare 6 la seria de amendamente 06 la Regulamentul nr. 16 (Centuri de siguranță)

                  CEE/TRANS/WP.29/2015/93

                  Propunerea de completare 3 la seria de amendamente 03 la Regulamentul nr. 26 (Proeminențe exterioare)

                  CEE/TRANS/WP.29/2015/82

                  Propunerea pentru seria de amendamente 01 la Regulamentul nr. 39 (Vitezometrul și contorul de kilometraj)

                  CEE/TRANS/WP.29/2015/83

                  Propunerea de completare 10 la seria de amendamente 04 la Regulamentul nr. 44 (Sisteme de fixare pentru copii)

                  CEE/TRANS/WP.29/2015/94

                  Propunerea de completare 2 la seria de amendamente 04 la Regulamentul nr. 46 (Dispozitive de vizibilitate indirectă)

                  CEE/TRANS/WP.29/2015/84

                  Propunerea pentru seria de amendamente 03 la Regulamentul nr. 58 (Protecția antiîmpănare spate)

                  CEE/TRANS/WP.29/2015/85

                  Propunerea de completare 3 la Regulamentul nr. 61 (Proeminențe exterioare ale vehiculelor comerciale)

                  CEE/TRANS/WP.29/2015/86

                  Propunerea de rectificare 1 la completarea 8 la seria de amendamente 01 la Regulamentul nr. 74 [Instalarea dispozitivelor de iluminat și de semnalizare luminoasă (mopeduri)]

                  CEE/TRANS/WP.29/2015/79

                  Propunerea de completare 11 la seria de amendamente 05 la Regulamentul nr. 83 (Emisii ale vehiculelor de tip M1 și N1)

                  CEE/TRANS/WP.29/2015/100

                  Propunerea de completare 6 la seria de amendamente 06 la Regulamentul nr. 83 (Emisii ale vehiculelor de tip M1 și N1);

                  CEE/TRANS/WP.29/2015/101

                  Propunerea de completare 7 la versiunea originală a Regulamentului nr. 85 (Măsurarea puterii nete)

                  CEE/TRANS/WP.29/2015/102

                  Propunerea de completare 6 la seria de amendamente 02 la Regulamentul nr. 94 (Coliziune frontală)

                  CEE/TRANS/WP.29/2015/95

                  Propunerea pentru seria de amendamente 03 la Regulamentul nr. 94 (Coliziune frontală)

                  CEE/TRANS/WP.29/2015/96

                  Propunerea de completare 5 la seria de amendamente 03 la Regulamentul nr. 95 (Coliziune laterală)

                  CEE/TRANS/WP.29/2015/97

                  Propunerea de completare 8 la seria de amendamente 01 la Regulamentul nr. 97 (Sisteme de alarmă pentru vehicule)

                  CEE/TRANS/WP.29/2015/87

                  Propunerea de completare 7 la seria de amendamente 01 la Regulamentul nr. 98 (Faruri cu surse luminoase cu descărcare în gaz)

                  CEE/TRANS/WP.29/2015/80

                  Propunerea de completare 11 la Regulamentul nr. 99 (Surse luminoase cu descărcare în gaz)

                  CEE/TRANS/WP.29/2015/81

                  Propunerea de completare 3 la seria de amendamente 02 la Regulamentul nr. 100 (Vehicule cu propulsie electrică)

                  CEE/TRANS/WP.29/2015/98

                  Propunerea de completare 6 la seria de amendamente 01 la Regulamentul nr. 101 (Emisii de CO2/consum de combustibil)

                  CEE/TRANS/WP.29/2015/103

                  Propunerea de completare 13 la Regulamentul nr. 106 (Pneuri pentru vehicule agricole)

                  CEE/TRANS/WP.29/2015/109

                  Propunerea de completare 4 la seria de amendamente 06 la Regulamentul nr. 107 (Construcția generală a autobuzelor și autocarelor)

                  CEE/TRANS/WP.29/2015/88

                  Propunerea de completare 4 la seria de amendamente 05 la Regulamentul nr. 107 (Construcția generală a autobuzelor și autocarelor)

                  CEE/TRANS/WP.29/2015/104

                  Propunerea de completare 4 la seria de amendamente 01 la Regulamentul nr. 110 (Componente specifice pentru GNC/GNL)

                  CEE/TRANS/WP.29/2015/89

                  Propunerea de completare 5 la Regulamentul nr. 116 (Sisteme de alarmă pentru vehicule)

                  CEE/TRANS/WP.29/2015/91

                  Propunerea pentru seria de amendamente 02 la Regulamentul nr. 127 (Siguranța pietonilor)

                  CEE/TRANS/WP.29/2015/99

                  Propunere pentru un nou regulament privind coliziunea frontală cu accent pe sistemele de fixare

                  CEE/TRANS/WP.29/2015/105

                  Propunerea pentru seria de amendamente 01 la noul regulament privind coliziunea frontală cu accent pe sistemele de fixare

                  CEE/TRANS/WP.29/2015/106

                  Propunere de amendamente la Rezoluția consolidată privind construcția vehiculelor (R.E.3)

                  CEE/TRANS/WP.29/2015/111

                  Propunere pentru o nouă Rezoluție reciprocă nr. 2 (M.R. 2) privind definițiile grupului propulsor

                  CEE/TRANS/WP.29/2015/110


title: Decizia Consiliului din 17 februarie 2017 privind reînnoirea Consiliului de conducere al Centrului European pentru Dezvoltarea Formării Profesionale

text:
               24.2.2017

               RO

               Jurnalul Oficial al Uniunii Europene

               C 60/1

         DECIZIA CONSILIULUI
   din 17 februarie 2017
   privind reînnoirea Consiliului de conducere al Centrului European pentru Dezvoltarea Formării Profesionale
   (2017/C 60/01)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (1), în special articolul 4,
   având în vedere numirea propusă de guvernul bulgar,
   întrucât:

               (1)

               Prin Deciziile sale din 14 iulie 2015 (2) și 14 septembrie 2015 (3), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada 18 septembrie 2015-17 septembrie 2018.

               (2)

               Un post de membru în cadrul Consiliului de conducere al centrului, din categoria reprezentanților guvernelor, este disponibil pentru Bulgaria, ca urmare a demisiei doamnei Emilia VALCHOVSKA.

               (3)

               Membrii consiliului de conducere al centrului menționat anterior ar trebui numiți pentru durata rămasă a mandatului, care expiră la 17 septembrie 2018,

         ADOPTĂ PREZENTA DECIZIE:
   Articolul 1
   Următoarea persoană este numită în calitatea de membru în cadrul Consiliului de conducere al Centrului European pentru Dezvoltarea Formării Profesionale pentru restul mandatului, care se încheie la 17 septembrie 2018:
   REPREZENTANȚII GUVERNELOR:

               BULGARIA

               Doamna Maria TODOROVA

         Articolul 2
   Prezenta decizie se publică, pentru informare, în Jurnalul Oficial al Uniunii Europene.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  JO L 39, 13.2.1975, p. 1.

      (2)  JO C 232, 16.7.2015, p. 2.

      (3)  JO C 305, 16.9.2015, p. 2.


title: Decizia BiH/14/2008 a Comitetului politic și de securitate din 21 noiembrie 2008 privind numirea unui comandant al forței UE pentru operația militară a Uniunii Europene în Bosnia și Herțegovina

text:
               29.11.2008

               RO

               Jurnalul Oficial al Uniunii Europene

               L 319/80

      DECIZIA BiH/14/2008 A COMITETULUI POLITIC ȘI DE SECURITATE

   din 21 noiembrie 2008
   privind numirea unui comandant al forței UE pentru operația militară a Uniunii Europene în Bosnia și Herțegovina
   (2008/895/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 al treilea paragraf,
   având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6,
   întrucât:

               (1)

               În temeiul articolului 6 din Acțiunea comună 2004/570/PESC, Consiliul a autorizat Comitetul politic și de securitate (COPS) să adopte decizii ulterioare privind numirea comandantului forței UE.

               (2)

               La 25 septembrie 2007, COPS a adoptat Decizia BiH/11/2007 (2) de numire a generalului Ignacio MARTÍN VILLALAÍN în funcția de comandant al forței UE pentru operația militară a Uniunii Europene în Bosnia și Herțegovina.

               (3)

               Comandantul operației UE a recomandat numirea generalului Stefano CASTAGNOTTO în funcția de comandant al forței UE pentru operația militară a Uniunii Europene în Bosnia și Herțegovina.

               (4)

               Comitetul militar al UE a sprijinit această recomandare.

               (5)

               În conformitate cu articolul 6 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și la punerea în aplicare a deciziilor și acțiunilor Uniunii Europene care au implicații în domeniul apărării.

               (6)

               Consiliul European de la Copenhaga a adoptat, la 12 și 13 decembrie 2002, o declarație prin care se afirmă că acordurile „Berlin plus” și punerea în aplicare a acestora se aplică numai acelor state membre ale UE care sunt fie membre ale NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO,

         DECIDE:
   Articolul 1
   Prin prezenta decizie, generalul Stefano CASTAGNOTTO este numit comandantul forței UE pentru operația militară a Uniunii Europene în Bosnia și Herțegovina.
   Articolul 2
   Prezenta decizie intră în vigoare la 4 decembrie 2008.

      Adoptată la Bruxelles, 21 noiembrie 2008.

            Pentru Comitetul Politic și de Securitate

            Președintele

         C. ROGER

      (1)  JO L 252, 28.7.2004, p. 10.

      (2)  JO L 288, 6.11.2007, p. 60.


title: Decizia (UE) 2017/418 a Consiliului din 28 februarie 2017 privind încheierea, în numele Uniunii Europene, a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia

text:
               10.3.2017

               RO

               Jurnalul Oficial al Uniunii Europene

               L 64/1

         DECIZIA (UE) 2017/418 A CONSILIULUI
   din 28 februarie 2017
   privind încheierea, în numele Uniunii Europene, a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (6) al doilea paragraf litera (a) punctul (v) și cu articolul 218 alineatul (7),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Uniunea și guvernul Insulelor Cook au negociat un acord de parteneriat în domeniul pescuitului sustenabil (denumit în continuare „acordul”) cu durata de cinci ani, care poate fi reînnoit în mod tacit, precum și un protocol de punere în aplicare a acestuia (denumit în continuare „protocolul”), care acordă navelor din Uniune posibilități de pescuit în apele asupra cărora Insulele Cook deține suveranitatea sau jurisdicția în materie de pescuit.

               (2)

               Acordul și protocolul au fost semnate în conformitate cu Decizia (UE) 2016/776 a Consiliului (2) și se aplică provizoriu de la 14 octombrie 2016.

               (3)

               Prin acord a fost instituit un comitet mixt care este responsabil de monitorizarea executării, interpretării și aplicării acordului. În plus, comitetul mixt poate aproba anumite modificări ale protocolului. Pentru a facilita aprobarea modificărilor respective, este oportună împuternicirea Comisiei, sub rezerva îndeplinirii unor condiții specifice, pentru a le putea aproba printr-o procedură simplificată.

               (4)

               Acordul și protocolul ar trebui să fie aprobate,

         ADOPTĂ PREZENTA DECIZIE:
   Articolul 1
   Prin prezenta decizie se aprobă în numele Uniunii Acordul de parteneriat în domeniul pescuitului sustenabil dintre Uniunea Europeană și guvernul Insulelor Cook și protocolul de punere în aplicare a acestuia.
   Articolul 2
   Președintele Consiliului efectuează, în numele Uniunii, notificările prevăzute la articolul 17 din acord și, respectiv, la articolul 13 din protocol (3).
   Articolul 3
   Sub rezerva dispozițiilor și condițiilor stabilite în anexa la prezenta decizie, Comisia este împuternicită să aprobe, în numele Uniunii, modificările aduse protocolului în cadrul comitetului mixt.
   Articolul 4
   Prezenta decizie intră în vigoare la data adoptării.

      Adoptată la Bruxelles, 28 februarie 2017.

            Pentru Consiliu

            Președintele

         J. HERRERA

      (1)  Aprobarea din 14 februarie 2017 (nepublicată încă în Jurnalul Oficial).

      (2)  Decizia (UE) 2016/776 a Consiliului din 29 aprilie 2016 privind semnarea, în numele Uniunii Europene, și aplicarea cu titlu provizoriu a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia (JO L 131, 20.5.2016, p. 1).

      (3)  Data intrării în vigoare a acordului și a protocolului se va publica în Jurnalul Oficial al Uniunii Europene de către Secretariatul General al Consiliului.

      ANEXĂ

         Sfera de competență și procedura pentru stabilirea poziției Uniunii în cadrul comitetului mixt

                  1.

                  Comisia este autorizată să negocieze cu guvernul Insulelor Cook și, după caz, sub rezerva respectării punctului 3 din prezenta anexă, să convină asupra unor modificări ale protocolului în ceea ce privește următoarele aspecte:

                              (a)

                              revizuirea nivelului posibilităților de pescuit și, prin urmare, a contribuției financiare relevante, în conformitate cu articolul 5 și cu articolul 6 alineatul (3) litera (a) din acord, precum și cu articolele 5 și 6 din protocol;

                              (b)

                              decizia privind modalitățile sprijinului sectorial în conformitate cu articolul 6 alineatul (3) litera (b) din acord și cu articolul 3 din protocol;

                              (c)

                              condițiile și modalitățile tehnice prin care navele Uniunii își desfășoară activitățile de pescuit în conformitate cu articolul 6 alineatul (3) litera (c) din acord și cu articolele 4 și 6 din protocol.

                  2.

                  În cadrul comitetului mixt instituit în temeiul acordului, Uniunea:

                              (a)

                              acționează în conformitate cu obiectivele pe care le urmărește în cadrul politicii comune în sectorul pescuitului;

                              (b)

                              se conformează concluziilor Consiliului din 19 martie 2012 referitoare la Comunicarea privind dimensiunea externă a politicii comune în domeniul pescuitului;

                              (c)

                              încurajează pozițiile care sunt compatibile cu normele pertinente adoptate de către organizațiile regionale de gestionare a pescuitului și în cadrul gestionării comune cu statele de coastă.

                  3.

                  Atunci când se prevede adoptarea, în cadrul unei reuniuni a comitetului mixt, a unei decizii referitoare la modificări ale protocolului, astfel cum se prevede la punctul 1, se iau măsurile necesare pentru a se garanta că poziția care va fi exprimată în numele Uniunii ține seama de cele mai recente informații relevante de ordin statistic, biologic sau de altă natură transmise Comisiei.
                  În acest scop și pe baza informațiilor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document care prezintă în detaliu elementele specifice ale poziției propuse a Uniunii, cu suficient timp înainte de reuniunea relevantă a Comitetului mixt.
                  În ceea ce privește aspectele menționate la punctul 1 litera (a), aprobarea de către Consiliu a poziției Uniunii avute în vedere necesită un vot cu majoritate calificată. În celelalte cazuri, se consideră că poziția Uniunii avută în vedere în documentul pregătitor este aprobată, cu excepția cazului în care un număr de state membre echivalent cu o minoritate de blocare obiectează în cadrul unei reuniuni a grupului de pregătire al Consiliului sau în termen de 20 de zile de la primirea documentului pregătitor, în funcție de care dintre situații intervine mai întâi. În caz de obiecții, chestiunea respectivă este retrimisă Consiliului.
                  În cazul în care, în cadrul unor reuniuni ulterioare, inclusiv la fața locului, nu se poate ajunge la un acord astfel încât poziția Uniunii să ia în considerare noile elemente, chestiunea este transmisă Consiliului sau grupurilor sale de pregătire.

                  4.

                  Comisia este invitată să ia, în timp util, orice măsuri necesare ca urmare a deciziei Comitetului mixt, inclusiv, după caz, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.